Раман Воўкаў

**Раман Воўкаў** ( 8 студзеня 1987 году) — беларускі футбаліст, нападнік.

## Кар’ера
Выхаванец наваполацкага футболу, але яшчэ юнаком апынуўся ў менскім «Лякаматыве», а пазьней трапіў у «Нафтан» з роднага гораду. У наваполацкім клюбе ня даў рады, таму аддаваўся ў арэнды. Гуляючы ў арэндзе за мазырскую «Славію» ў 2009 годзе, выратаваў гэты клюб ад вылету зь Першай лігі, забіўшы вырашальны мяч у дадатковым матчы супраць «Спартака». У 2011 годзе паўторна апынуўся ў мазырскім клюбе, якому дапамог узьняцца ў Найвышэйшую лігу. У 2012 годзе стаў адным з найлепшых бамбардзіраў чэмпіянату, паклаўшы на свой рахунак 11 галоў).

У сьнежні 2012 году перайшоў у клюб «Менск», але не замацаваўся ў асноўным складзе і ў ліпені 2013 году вярнуўся ў «Славію», скасаваўшы зь менчукамі кантракт на ўземную згоду. У «Славіі» хутка вярнуў сабе месца ў асноўным складзе. Паводле вынікаў сэзону 2013 году «Славія» страціла месца ў Найвышэйшай лізе. Раман, пакінуўшы мазырскі клюб, спрабаваў замацавацца ў складзе дэбютанта Найвышэйшай лігі «Слуцку», але ў сакавіку 2014 году слуцкі клюб разьвітаўся з нападнікам, і неўзабаве Волкаў прыяднаўся да «Іслач». У складзе «Іслачы» трывала гуляў у першым складзе, забіўшы 6 галоў. У ліпені 2014 году пакінуў клюб у сувязі з заканчэньнем кантракта і ў жніўні далучыўся да мікашэвіцкага «Граніта». У складзе мікашэвіцкага клюбу стаў пераможцам Першай лігі 2014 году. У студзені 2015 году пакінуў «Граніт».

У сакавіку 2015 году пасьля прагляду стаў гульцом наваполацкага «Нафтана». Пачынаў сэзон, пераважна выходзячы на замену, а пасьля зыходу ўлетку з каманды Вадзіма Дземідовіча замяніў яго на пазыцыі асноўнага нападніка. У выніку з 8 галамі стаў найлепшым бамбардзірам клюбу ў сэзоне. У лютым 2016 году праходзіў прагляд у тульскім «Арсэнале», але не падышоў расейскаму клюбу. У выніку, узгодніў кантракт зь «Віцебскам». У складзе «Віцебску» хутка стаў асноўным нападнікам, з 9 галамі быў найлепшым бамбардзірам каманды ў сэзоне і дапамог ёй заняць шостае месца ў Найвышэйшай лізе. Сэзон 2017 году таксама пачынаў у пачатковым складзе, але пазьней пачаў часьцей выходзіць на замену. У сьнежні 2017 году па заканчэньні кантракта пакінуў «Віцебск».

У студзені 2018 году далучыўся да «Гомля» і неўзабаве падпісаў кантракт. У першай палове сэзону 2018 году часьцей выходзіў на замену, а зь ліпеня замацаваўся ў першай адзінаццатцы. У студзені 2019 году перайшоў у «Гарадзею». Пачынаў сэзон 2019 году ў стартавым складзе гарадзейцаў, аднак пазьней звычайна выходзіў толькі на замену, але прыцягваўся да матчаў дубля. У сьнежні 2019 году па заканчэньні кантракта пакінуў клюб. У пачатку 2020 году праходзіў прагляд у «Белшыне», але ён скончыўся беспасьпяхова. Пазьней далучыўся да малдаўскага клюбу «Сфынтул Георге» і ў сакавіку падпісаў зь ім кантракт. Стаў адным з асноўных гульцоў каманды. Пакінуў клюб у ліпені 2021 году.

У жніўні 2021 году чарговы раз прыяднаўся да наваполацкага «Нафтана», дзе за паўгады пасьпеў забіць 8 галоў і стаць другім бамбардзірам каманды ў сэзоне. У лютым 2022 году перайшоў у магілёўскі «Дняпро». Быў асноўным нападнікам каманды, але ў другой палове сэзону 2022 году амаль не гуляў праз траўмы. У студзені 2023 году падоўжыў кантракт з «Дняпром», але праз паўгады зышоў з магілёўскага клюбу і завяршыў прафэсійную кар’еру.

## Дасягненьні
* Уладальнік Кубка Беларусі: 2013
* У сьпісе 22 найлепшых футбалістаў чэмпіянату Беларусі: 2012
* Уладальнік Кубка Малдовы: 2021
* Уладальнік Супэркубка Малдовы: 2021

## Статыстыка

## Крыніцы

## Вонкавыя спасылкі
* Статыстыка «ПБ-Инфо»

Катэгорыя:Нарадзіліся ў Наваполацку
Катэгорыя:Беларускія футбалісты